Document ID: /roh_data/filtered/Bilingualer_Corpus_interleaved-it-rm.jsonl.gz/1254

This is a text translated from Italian to Rumantsch Grischun.
La Commissione per la sanità e la politica sociale approva il divieto di fumo negli spazi accessibili al pubblico

Nella sessione di aprile 2007 il Governo sottoporrà al Gran Consiglio un progetto di revisione parziale della legge cantonale sull'igiene pubblica. La Commissione per la sanità e la politica sociale (CSPS), presieduta dal granconsigliere Vincent Augustin, ha dibattuto in via preliminare il messaggio del Governo a destinazione del Gran Consiglio. Alla seduta ha partecipato anche il Presidente del Governo Martin Schmid.

Il progetto è incentrato sulla protezione dei non fumatori dal fumo passivo. La base per la relativa modifica legislativa è costituita da un incarico della CSPS accolto nel 2006 dal Gran Consiglio. Come scrive il Governo nel messaggio, attualmente mancano disposizioni di legge che garantiscano alla popolazione una protezione generale dal fumo passivo. Con la presente revisione parziale si vuole ora colmare questa lacuna. In considerazione della minaccia per la salute dovuta al fumo del tabacco, per proteggere i non fumatori dal fumo passivo il Governo vorrebbe introdurre di principio il divieto di fumo negli spazi chiusi accessibili al pubblico. Per motivi di prevenzione, all'interno e all'esterno di aree scolastiche e impianti sportivi scolastici, nonché di centri di incontro e assistenza per bambini e adolescenti il fumo deve essere vietato in generale. Per gli esercizi pubblici il divieto proposto significherebbe che si potrebbe fumare soltanto in spazi separati per fumatori. La minoranza della Commissione vorrebbe estendere la relativa disposizione, introducendo la condizione che in questi spazi separati le prestazioni gastronomiche possono essere offerte solo nella forma del self service.

È stata approfonditamente discussa anche la parte del progetto che disciplina la consegna di medicamenti durante e dopo la prima assistenza da parte di medici che non gestiscono una farmacia privata. La minoranza della Commissione vorrebbe mantenere l'attuale regolamentazione al riguardo, mentre la maggioranza della Commissione si associa al messaggio, secondo il quale il medico, dopo la consultazione, per ogni diagnosi può consegnare soltanto la confezione originale più piccola di un medicamento.

Altri punti di revisione riguardano l'introduzione di un obbligo di accoglienza delle cliniche e degli ospedali privati, l'obbligo di autorizzazione per la gestione degli ospedali pubblici e il divieto della coltivazione di varietà di canapa adatte al consumo quale sostanza stupefacente.

Dopo discussioni approfondite e controverse la Commissione propone all'unanimità al Gran Consiglio di entrare nel merito del progetto e di approvare con alcune modifiche il progetto di legge.

Persona di riferimento:

Vincent Augustin, Commissione per la sanità e la politica sociale, tel. 081 258 55 25

Organo: Commissione per la sanità e la politica sociale

Fonte: it Commissione per la sanità e la politica sociale

Data: 30.03.2007

La cumissiun per sanadad e fatgs socials beneventa il scumond da fimar en localitads ch'èn accessiblas al public

La sessiun d'avrigl 2007 vegn la regenza a preschentar al cussegl grond in sboz per la revisiun parziala da la lescha da sanadad dal chantun Grischun. Sut il presidi dal deputà Vincent Augustin ha la cumissiun dal cussegl grond per sanadad e fatgs socials (CSF) predeliberà la missiva da la regenza per mauns dal cussegl grond. Er il president da la regenza Martin Schmid è sa participà a la sesida.

Il punct central dal project è la protecziun da las nunfimadras e dals nunfimaders cunter il fimar passiv. La basa per far las midadas correspundentas da la lescha è ina incumbensa da la CSF ch'è vegnida assegnada dal cussegl grond l'onn 2006. Sco che la regenza scriva en sia missiva, mancan fin oz las disposiziuns legalas che porschan a la populaziun ina protecziun generala cunter il fimar passiv. Cun la revisiun parziala qua avant maun duai questa largia vegnir serrada ussa. En vista a la periclitaziun da la sanadad che vegn chaschunada dal fim da tubac vuless la regenza - per proteger las nunfimadras ed ils nunfimaders cunter il fimar passiv - introducir in scumond general da fimar en localitads serradas ch'èn accessiblas al public. A l'intern ed a l'extern d'areals da scola e d'implants da sport da scola sco er da lieus da scuntrada e da tgira per uffants e per giuvenils duai il fimar vegnir scumandà en general per motivs da la prevenziun. Per manaschis da restauraziun e d'hotellaria signifitgass il scumond proponì ch'i dastgass vegnir fimà mo pli en locals accessorics separads ch'èn marcads correspundentamain. Ina minoritad da la cumissiun vuless extender las disposiziuns correspundentas, uschia ch'i dess en quels locals accessorics separads prestaziuns gastronomicas mo pli en furma d'in autoservetsch.

Ina discussiun detagliada ha er chaschunà la part dal sboz che regla la consegna da medicaments tras las medias e tras ils medis - che n'han nagina apoteca privata - durant e suenter l'emprim provediment. Ina minoritad da la cumissiun vuless mantegnair la regulaziun vertenta en quest punct, entant ch'ina maioritad da la cumissiun suonda la missiva. Tenor quella dastga la media u il medi consegnar - suenter la consultaziun - per mintga diagnosa mo il pachetin original il pli pitschen d'in medicament.

Ulteriurs puncts da la revisiun pertutgan l'introducziun d'ina obligaziun d'accoglientscha dals ospitals privats e da las clinicas privatas, in'obligaziun da dumandar ina permissiun da manar ils ospitals publics sco er il scumond da cultivar spezias da chonv ch'èn adattadas per vegnir consumadas sco narcotics.

Suenter avair discutà il project en moda intensiva e cuntraversa propona la cumissiun al cussegl grond unanimamain d'entrar en il project e da deliberar il sboz da lescha cun tschertas midadas.

Persuna che dat infurmaziuns:

Vincent Augustin, cumissiun per sanadad e fatgs socials, tel. 081 258 55 25

Gremi: cumissiun per sanadad e fatgs socials

Funtauna: rg cumissiun per sanadad e fatgs socials

Data: 30.03.2007